Ozolmuiža (Brīvzemnieku pagasts)
Šis raksts ir par apdzīvotu vietu Brīvzemnieku pagastā. Par citām jēdziena Ozolmuiža nozīmēm skatīt nozīmju atdalīšanas lapu. Ozolmuiža ir ciems Limbažu novada Brīvzemnieku pagastā, pie Lielā Ozolezera un Mazā Ozolezera, autoceļu V112 (Puikule—Rencēni—Vēveri) un V164 (Igaunijas robeža—Mazsalaca—Vilzēni—Dikļi) krustojumā. Īsi pirms Otrā pasaules kara Ozolmuižā tika uzņemti skati no kinofilmas "Kaugurieši". Līdz 2008. gadam Ozolmuižas pilī darbojās Ozolu lauksaimniecības skola (LPSR laikā — 5. lauku profesionāli tehniskā skola).